Nordjyske fodboldspillere laver glidende tacklinger. Men desværre er det ikke altid med vilje, at de glider rundt på banen.

Det er nemlig ikke alle hundeejere, som lufter deres firbenede på en fodboldbane, der får samlet hundelortene op.

- Det oplever vi hver uge, siger Claus Jensen, der er træner og formand for Skalborg Sportsklub.

Græsset bliver tit slået på boldbanen, og jeg tænker, at gødningen hjælper med at få græsset til at gro. Jesper Christensen, hundelufter

Claus Jensen mener, at det tager fokus fra boldspillet, og der har været flere uheldige episoder med hundelorte på banen.